Diari Oficial de la Generalitat Valenciana


Sumari del DOGV 9497, del 26-12-2022 (2022/12023)

Extracte de la Resolució de 20 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la recuperació possessòria de la via pecuària assagador del Camí del Pebret, en el terme municipal de Peníscola (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/12812


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Extracte de la Resolució de 20 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la recuperació possessòria de la via pecuària assagador del Camí del Pebret, en el terme municipal de Peníscola (Castelló). [2022/12459]  
Amb data 12 de gener de 2021, el director general de Medi Natural i d'Avaluació Ambiental, dicta una resolució d'acord d'inici del procediment de recuperació de la via pecuària número 3, assagador del Camí del Pebret, en un tram de 1.031,7 m², entre els piquets 37 i 40, afectada per la part oest de la parcel·la cadastral urbana 9515006BE7791N, en el terme municipal de Peníscola.  
Amb data 26 de novembre de 2021, la consellera d'Agricultura, Desenvolupament Rural, Emergència Climàtica i Transició Ecològica emet una resolució per la qual s'acorda l'ampliació del termini màxim de resolució i notificació del procediment de recuperació possessòria fins al 12 de gener de 2023.  
Amb data 29 de novembre de 2022, es va dictar una resolució de la Conselleria d'Agricultura, Desenvolupament Rural, Emergència Climàtica i Transició Ecològica relativa a l'esmentat expedient de recuperació possessòria i mitjançant la qual:  
1r. Es desestimen les al·legacions presentades durant la tramitació del procediment, sobre la base de les consideracions jurídiques exposades en la mateixa resolució.  
2n. S'aprova la recuperació possessòria de la via pecuària número 3, assagador del Camí del Pebret de Peníscola, en un tram de 1.031,7 m², afectat per la part oest de la parcel·la cadastral urbana 9515006BE7791N de la urbanització Peñíscola Playa, en el terme municipal de Peníscola, indegudament posseïda i sense un títol que l'autoritze atorgat per una autoritat competent, i que impedeix els usos de la via pecuària establits per la normativa sectorial vigent.  
3r. Es determina la procedència del desallotjament i s'insta els ocupants il·legals, causants de la usurpació de la via pecuària esmentada, al cessament en la seua actuació, assenyalant-los un termini de fins a trenta dies des de la notificació de la resolució, per a deixar lliure i expedit, a la disposició de l'Administració, el domini públic pecuari il·legalment ocupat, amb l'advertència que, si així no es fera, es procedirà a aplicar els mitjans d'execució forçosa, amb subjecció a la legislació vigent.  
4t. Es resol traslladar la corresponent resolució a la Direcció Territorial de Castelló perquè es notifique a les persones interessades i als efectes oportuns.  
5é. Es resol comunicar a la conselleria competent en matèria de patrimoni les actuacions realitzades perquè consten en l'inventari i s'inscriguen en el Registre de la propietat.  
Cosa que es fa pública en extracte, en compliment del que preceptua l'article 46 de la Llei 39/2015, d'1 d'octubre, del procediment administratiu comú de les administracions públiques.  
El text complet de la resolució es pot consultar en el Servei Territorial de Medi Ambient de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, ubicat en l'avinguda dels Germans Bou, 47, de Castelló de la Plana (horari d'atenció al públic de 09.00 h a 14.00 h), durant el termini d'un mes a partir de l'endemà de la publicació d'aquest anunci en el Diari Oficial de la Generalitat Valenciana.  
  
València, 20 de desembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.